b'\n_START_ARTICLE_\nKupid (luna)\n_START_SECTION_\nOdkritje in imenovanje\n_START_PARAGRAPH_\nLuno Kupid sta odkrila Mark R. Showalter in Jack J. Lissauer 25. avgusta 2003 z uporabo Vesoljskega teleskopa Hubble . Takrat je dobila za\xc4\x8dasno oznako S/2003 U 2 . Uradno ime je dobila po Kupidu iz Shakespearjevega dela Timon Atenski.\n_START_SECTION_\nLastnosti\n_START_PARAGRAPH_\nLuna Kupid je najmanj\xc5\xa1a od znanih Uranovih lun, saj ima samo 18 km v premeru. Ima zelo temno povr\xc5\xa1ino. Zradi tega je Voyager 2 ni opazil na svoji poti mimo Urana leta 1986. Njena tirnica se samo za 863 km razlikuje od tirnice ve\xc4\x8dje lune Belinde. Kljub temu do sedaj niso opazili, da bi nanjo vplivala._NEWLINE_Ne smemo je zamenjati z asteroidom 763 Kupid.'